pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เตือนประชาชนระวังอันตรายจากพายุฤดูร้อน อากาศเปลี่ยนแปลงอาจป่วยง่าย
วันพฤหัสบดีที่ 5 เมษายน 2561
สธ.เตือนประชาชนระวังอันตรายจากพายุฤดูร้อน อากาศเปลี่ยนแปลงอาจป่วยง่าย
กระทรวงสาธารณสุข เตือนประชาชนระวังอันตรายจากพายุฤดูร้อน ดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย กําชับสถานบริการตรวจสอบความแข็งแรงของอาคาร  สภาพแวดล้อมบริเวณรอบโรงพยาบาล
กระทรวงสาธารณสุข เตือนประชาชนระวังอันตรายจากพายุฤดูร้อน ดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย กําชับสถานบริการตรวจสอบความแข็งแรงของอาคารสภาพแวดล้อมบริเวณรอบโรงพยาบาล
วันนี้ (5 เมษายน 2561) แพทย์หญิงพรรณพิมลวิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ตามประกาศของกรมอุตุนิยมวิทยา ในช่วงวันที่ 5-7 เมษายน 2561 จะเกิดพายุฤดูร้อนเกือบทุกภาคของประเทศมีพายุฝนฟ้าคะนอง ฟ้าผ่า ลมกระโชกแรง ลูกเห็บตกในบางพื้นที่ และอากาศจะคลายความร้อนลงประชาชนอาจได้รับอันตรายจากสิ่งปลูกสร้าง ป้ายโฆษณา ต้นไม้ที่ถูกพายุพัด ฟ้าผ่า และลูกเห็บได้ ขณะเกิดพายุลมแรงขอให้อยู่ในที่พักอาศัยที่มั่นคงแข็งแรง หลีกเลี่ยงเข้าใกล้สิ่งก่อสร้างที่อาจเป็นอันตรายเช่น ป้ายโฆษณา ต้นไม้ใหญ่ เสาไฟฟ้า นอกจากนี้ เด็กเล็ก ผู้สูงอายุ ผู้ป่วยเรื้อรัง อาจป่วยเป็นไข้หวัดจากสภาพอากาศที่เปลี่ยนแปลงได้ง่าย หากได้รับบาดเจ็บหรือเจ็บป่วยฉุกเฉิน โทรขอความช่วยเหลือได้ที่หมายเลข 1669
ในส่วนของสถานบริการสาธารณสุข ได้กําชับให้ติดตามสถานการณ์จากกรมอุตุนิยมวิทยาอย่างใกล้ชิด และเตรียมแผนรับมือไม่ให้กระทบบริการประชาชน โดยสํารวจความแข็งแรงของอาคารหลังคาป้ายประกาศ ไฟส่องสว่าง ตัดแต่งต้นไม้ รื้อถอนป้าย สิ่งก่อสร้างที่เป็นอันตราย พร้อมซ่อมแซมให้มีความปลอดภัยตรวจสอบระบบระบายน้ําทําความสะอาดรางน้ําฝน ท่อระบายน้ําไม่ให้อุดตัน ขนย้ายเวชภัณฑ์เครื่องมือแพทย์ไว้ในที่สูง เตรียมระบบสํารองไฟสํารองยาเวชภัณฑ์ น้ํามัน ออกซิเจน และทรัพยากรต่าง ๆ ที่จําเป็นต่อการจัดบริการประชาชนให้เพียงพอ และเตรียมแผนการจัดบริการนอกสถานที่และแผนการเคลื่อนย้ายผู้ป่วย กรณีไม่สามารถให้บริการตามแผนทางวางไว้หากต้องการความช่วยเหลือเร่งด่วนสามารถติดต่อกองสาธารณสุขฉุกเฉินได้ตลอด 24 ชั่วโมง
*******************************5เมษายน 2561
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ร่วมตรวจราชการแบบบูรณาการ ติดตามงานโครงการรองรับ EEC ณ ชลบุรี
วันพฤหัสบดีที่ 14 มีนาคม 2562
ผู้ตรวจราชการกระทรวงดิจิทัลฯ ร่วมตรวจราชการแบบบูรณาการ ติดตามงานโครงการรองรับ EEC ณ ชลบุรี
ผู้ตรวจราชการกระทรวงดิจิทัลฯ ร่วมตรวจราชการแบบบูรณาการ ติดตามงานโครงการรองรับ EEC ณ ชลบุรี
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 14.0px Helvetica; -webkit-text-stroke: #000000}
span.s1 {font-kerning: none}
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมคณะผู้ตรวจราชการจากกระทรวงต่าง ๆ นําโดยนายจิรายุ นันท์ธราธร ผู้ตรวจราชการสํานักนายกรัฐมนตรี เขตตรวจราชการที่ 8 เข้าพบ นายภัครธรณ์ เทียนไชย ผู้ว่าราชการจังหวัดชลบุรี เมื่อวันที่ 13 มีนาคม 2562 ณ ห้องปฏิบัติราชการผู้ว่าราชการจังหวัด จ.ชลบุรี เพื่อหารือข้อราชการในประเด็นการแก้ไขและแนวทางการพัฒนาของจังหวัดชลบุรี จากนั้นคณะผู้ตรวจราชการได้ประชุมการตรวจราชการแบบบูรณาการร่วมกับ นายธรรมศักดิ์ รัตนธัญญา รองผู้ว่าราชการจังหวัดชลบุรี และหัวหน้าส่วนราชการที่เกี่ยวข้อง ในประเด็นการตรวจติดตามการพัฒนาระเบียงเศรษฐกิจภาคตะวันออก (EEC) และติดตามผลการดําเนินงานโครงการสัตว์ปลอดโรค คนปลอดภัย จากโรคพิษสุนัขบ้า ด้วยกลไกการตรวจราชการแบบบูรณาการโดยการใช้ Government Lab ณ ห้องประชุมชลบุรี ชั้น 3 ศาลากลางจังหวัดชลบุรี ทั้งนี้ นางคนึงนิจฯ ได้ให้ข้อมูลการพัฒนาบุคลากรด้านดิจิทัล ซึ่งกระทรวงดิจิทัลฯ โดยสํานักงานส่งเสริมเศรษฐกิจดิจิทัล ได้ร่วมมือกับมหาวิทยาลัยเกษตรศาสตร์ วิทยาเขตศรีราชา จัดตั้งสถาบันพัฒนาศักยภาพด้านดิจิทัลเพื่อ EEC (Digital Academy Thailand : DAT) ขึ้น เพื่อสร้างบุคลากรที่มีความรู้ความเชี่ยวชาญด้าน AI และ Data Sciences ในพื้นที่ EEC นอกจากนี้ คณะผู้ตรวจราชการฯ ยังได้ลงพื้นที่เพื่อตรวจติดตามการดําเนินงานของสถาบันพัฒนาฝีมือแรงงานภาค 3 ชลบุรี ต.หนองไม้แดง อ.เมือง จ.ชลบุรี ด้วย
****************************
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมรณรงค์ “รวมพลังเกษตรกรไทย หยุดการใช้สารเคมี”
วันพุธที่ 19 กันยายน 2561
กระทรวงเกษตรฯ ร่วมรณรงค์ “รวมพลังเกษตรกรไทย หยุดการใช้สารเคมี”
กระทรวงเกษตรฯ ร่วมรณรงค์ “รวมพลังเกษตรกรไทย หยุดการใช้สารเคมี” ตั้งกลุ่มคนผู้รักในวิถีเกษตรอินทรีย์ พลิกฟื้นแผ่นดินไทยคืนสู่ความอุดมสมบูรณ์ ด้วยวิถีธรรมชาติ
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมปาฐกถาในงานรวมพลังเกษตรกรไทย หยุดการใช้สารเคมี ณ วัดสิริมงคล (วัดป่าบ้านคําครตา) หมู่ 3 ต.ดงมะไฟ อ.ทรายมูล จ.ยโสธร ว่า การใช้สารเคมีในการทําการเกษตรจะก่อให้เกิดผลกระทบต่อสุขภาพของเกษตรกร อีกทั้งผลผลิตที่เกิดจากการใช้สารเคมีก็จะก่อให้เกิดผลกระทบต่อผู้บริโภคด้วย จึงได้มีการจัดตั้งกลุ่มเกษตรกรและกลุ่มคนผู้รักในวิถีเกษตรอินทรีย์ขึ้น โดยร่วมกันพลิกฟื้นแผ่นดินไทยให้กลับคืนสู่ความอุดมสมบูรณ์ด้วยวิถีธรรมชาติ เพื่อพัฒนาการเกษตรไปสู่ความยั่งยืน ตามศาสตร์พระราชา ปรัชญาแห่งเศรษฐกิจพอเพียง และร่วมมือกันในการประกาศเจตนารมณ์หยุดยั้งการใช้สารเคมีในการทําการเกษตร โดยจะไม่ใช้สารเคมีในการทําเกษตรในผืนดินของตนเองอย่างเด็ดขาด และไม่ให้มีการใช้สารเคมีในการทําการเกษตร อีกทั้งมุ่งสร้างความสามัคคีโดยร่วมมือและช่วยเหลือซึ่งกันและกันเพื่อทําให้เป็นหมู่บ้านและตําบลปลอดสารเคมี
ทั้งนี้ ได้มอบป้ายสัญลักษณ์การขับเคลื่อนให้ 14 ตําบลที่ประกาศเจตนารมณ์แล้ว พร้อมนําประกาศ “ปฏิญญาว่าด้วยประกาศแสดงความมุ่งมั่นในการร่วมรณรงค์หยุดยั้งการใช้สารเคมีในการเกษตร” ก่อนประทับฝ่ามือจากดิน เพื่อเป็นที่ระลึกร่วมกันทํากิจกรรมหยุดการใช้สารเคมี ร่วมกับผู้ที่เกี่ยวข้องด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.อุตฯ เดินหน้าแก้ปัญหาภัยแล้งมอบระบบกักเก็บน้ำช่วย SMEs นำร่อง 10 หมู่บ้านใน จ.ชัยภูมิ
วันพุธที่ 15 มกราคม 2563
ก.อุตฯ เดินหน้าแก้ปัญหาภัยแล้งมอบระบบกักเก็บน้ําช่วย SMEs นําร่อง 10 หมู่บ้านใน จ.ชัยภูมิ
นางสาวสุชาดา แทนทรัพย์ โฆษกกระทรวงอุตสาหกรรม ได้รับมอบหมายจากนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงานในพิธีส่งมอบระบบกักเก็บน้ําเพื่อวิสาหกิจชุมชนและราษฎรแก่หมู่บ้านนําร่อง 10 หมู่บ้าน จังหวัดชัยภูมิ
วันนี้ (15 มกราคม 2563) เวลา 10.00 น. นางสาวสุชาดา แทนทรัพย์ โฆษกกระทรวงอุตสาหกรรม ได้รับมอบหมายจากนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงานในพิธีส่งมอบระบบกักเก็บน้ําเพื่อวิสาหกิจชุมชนและราษฎรแก่หมู่บ้านนําร่อง 10 หมู่บ้าน จังหวัดชัยภูมิ โดยมีนายณัฐพล รังสิตพล อธิบดีกรมส่งเสริมอุตสาหกรรม นายใบน้อย สุวรรณชาติ รองอธิบดีกรมส่งเสริมอุตสาหกรรม นางสาวอัญชลีย์พร เขียวเกษม ผู้อํานวยการศูนย์ส่งเสริมอุตสาหกรรมภาคที่ 6 จังหวัดนครราชสีมา ร่วมส่งมอบ และมีนายสมเกียรติ ศรีษะเนตร รองผู้ว่าราชการจังหวัดชัยภูมิ และผู้นําชุมชน 10 หมู่บ้าน เป็นผู้รับมอบ
นางสาวสุชาดา แทนทรัพย์ โฆษกกระทรวงอุตสาหกรรม กล่าวว่า ตามที่กระทรวงอุตสาหกรรมได้มีมาตรการรับมือวิกฤตภัยแล้งด้วยกลไกประชารัฐ โดยมีมาตรการสําคัญและเร่งด่วนในการรับมือกับสถานการณ์วิกฤตภัยแล้งในภาคอุตสาหกรรม รวมถึงมาตรการลดความเดือดร้อนจากสภาวะเศรษฐกิจผันผวน โดยสนับสนุนสินเชื่อการสร้างงานสร้างอาชีพ และการสร้างโอกาสทางการตลาดรวมถึงการส่งเสริมการลงทุนให้ผู้ประกอบการ SMEs และวิสาหกิจชุมชนสามารถปรับตัวและรับมือกับวิกฤตการณ์และสภาวะดังกล่าวทั้งในระยะสั้นและระยะยาว
กระทรวงอุตสาหกรรม จึงได้มอบหมายให้กรมส่งเสริมอุตสาหกรรม (กสอ.) ดําเนินกิจกรรมผ่านการสนับสนุนอุปกรณ์ภาชนะในการกักเก็บน้ําและถ่ายทอดองค์ความรู้การสร้างภาชนะกักเก็บน้ํา การบริหารจัดการน้ําเพื่อใช้ผลิตและอุปโภคบริโภคในระดับครัวเรือนและระดับชุมชนในท้องถิ่น รวมถึงกิจกรรมการสนับสนุนสินเชื่อแก่ SMEs ผ่านกองทุนพัฒนา SME ตามแนวประชารัฐ ซึ่งกรมส่งเสริมอุตสาหกรรมได้จัดทํามาตรการแก้ปัญหาขาดแคลนน้ําโดยการบริหารจัดการน้ําอย่างเป็นระบบภายใต้กิจกรรมนําร่องระบบกักเก็บน้ําเพื่อวิสาหกิจชุมชนและราษฎรและได้คัดเลือกพื้นที่จังหวัดชัยภูมิ ซึ่งเป็นหนึ่งในจังหวัดที่ได้รับผลกระทบจากวิกฤตภัยแล้ง ซึ่งพื้นที่ส่วนใหญ่เป็นพื้นที่สําหรับเกษตรกรรม ขณะเดียวกันประชาชนในพื้นที่ยังประสบกับปัญหาขาดแคลนน้ําในการอุปโภคบริโภคด้วย โดยกรมส่งเสริมอุตสาหกรรม กระทรวงอุตสาหกรรมได้ดําเนินกิจกรรมนําร่องระบบกักเก็บน้ําสําหรับสํารองน้ําให้ครอบคลุมตามความต้องการในการใช้น้ําในการผลิตสินค้าเกษตรกรรม การแปรรูปผลิตภัณฑ์ทางการเกษตร และการอุปโภคบริโภคของกลุ่มวิสาหกิจและประชาชนในพื้นที่จังหวัดชัยภูมิ จํานวน 10 หมู่บ้านนําร่องในพื้นที่ อ.เมือง อ.บําเหน็จณรงค์ อ.หนองบัวระเหว และ อ.จัตุรัส โดยสามารถลดค่าใช้จ่ายในการซื้อน้ํากว่า 5,037,000 ลิตร/ปี คิดเป็นมูลค่ากว่า 270,660บาท/ปี และยังสามารถลดการสูญเสียโอกาสในการเพิ่มยอดขายกว่า 22,000,000 บาท/ปี ทั้งนี้กระทรวงอุตสาหกรรมจะดําเนินการช่วยเหลือผู้ประกอบการในพื้นที่ประสบภัยแล้งทั้งการสร้างระบบกักเก็บน้ํา การฝึกอาชีพ ซึ่งมีเป้าหมายทั้งสิ้น 10,000 ครัวเรือน #กระทรวงอุตสาหกรรม #โฆษกกระทรวงอุตสาหกรรม #กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-คำปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันต่อต้านยาเสพติดโลก” ประจำปี 2563
วันศุกร์ที่ 26 มิถุนายน 2563
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันต่อต้านยาเสพติดโลก” ประจําปี 2563
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันต่อต้านยาเสพติดโลก” ประจําปี 2563
คําปราศรัย
พลเอก ประยุทธ์ จันทร์โอชา นายกรัฐมนตรี
เนื่องในโอกาส “วันต่อต้านยาเสพติดโลก” ประจําปี 2563
พี่น้องประชาชนชาวไทยที่รัก ทุกท่าน
องค์การสหประชาชาติได้กําหนดให้วันที่ 26 มิถุนายน ของทุกปี เป็นวันต่อต้านยาเสพติดโลก ประเทศไทยในฐานะที่เป็นประเทศสมาชิก ได้ประกาศเจตนารมณ์ร่วมกับประชาคมโลก เพื่อรณรงค์ต่อต้านยาเสพติดทุกชนิดอย่างจริงจังและต่อเนื่อง ที่ผ่านมารัฐบาลได้ดําเนินมาตรการป้องกันและปราบปรามยาเสพติดแบบครบวงจร ทั้งการสกัดกั้น การนําเข้าวัตถุดิบ และการส่งออกยาเสพติด เน้นการสืบสวน สอบสวนทางการเงิน ขยายผลสู่การยึดทรัพย์ สามารถจับกุมผู้ค้าและยึดยาเสพติดได้เป็นจํานวนมาก
ผมขอขอบคุณพี่น้องประชาชนและเจ้าหน้าที่ทุกท่านที่ทํางานอย่างทุ่มเท เพื่อให้ปัญหายาเสพติดหมดไปจากประเทศไทย ทั้งนี้ ความสําเร็จของการแก้ไขปัญหายาเสพติดนั้น ประชาชนในพื้นที่ถือเป็นกําลังสําคัญยิ่ง รัฐบาลยังคงเน้นเรื่องการมีส่วนร่วม มีกลไกขับเคลื่อนในพื้นที่ทุกระดับ ตลอดจนการรณรงค์ให้ประชาชน เด็ก และเยาวชน เข้าใจถึงพิษภัยของยาเสพติด ภายใต้แนวคิด “พื้นที่ปลอดภัย คนรุ่นใหม่ไม่ใช้ยาเสพติด” เพื่อให้สังคมไทยปลอดภัยจากยาเสพติดอย่างยั่งยืน
เนื่องในโอกาสวันต่อต้านยาเสพติดโลก ประจําปีพุทธศักราช 2563 ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ได้โปรดดลบัลดาลประทานพรให้พี่น้องประชาชนชาวไทยทุกท่าน ประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมกันพัฒนาประเทศไทย ให้มีความเจริญก้าวหน้าสืบไป
************************
รัฐบาลไทย-ข่าวทำเนียบรัฐบาล-รัฐบาลเดินหน้าแก้ไขปัญหายางพาราอย่างเต็มที่
วันศุกร์ที่ 7 กรกฎาคม 2560
รัฐบาลเดินหน้าแก้ไขปัญหายางพาราอย่างเต็มที่
ยางพารา เป็นหนึ่งในพืชเศรษฐกิจของไทยที่รัฐบาลให้ความสําคัญ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบ 4 มาตรการเพื่อแก้ไขปัญหาราคายาง ได้แก่ 1.ขยายเวลาโครงการสนับสนุนสินเชื่อเป็นเงินทุนหมุนเวียนแก่สถาบันเกษตรกร วงเงิน 10,000 ล้านบาท ออกไปจนถึงวันที่ 31 มี.ค. 63 2.สร้างความเข้มแข็งให้แก่เกษตรกรชาวสวนยางเพิ่มเติม จํานวน 11,460 ครัวเรือน 3.ขยายเวลาชําระคืนเงินกู้โครงการพัฒนาศักยภาพสถาบันเกษตรเพื่อรักษาเสถียรภาพราคายาง และโครงการสร้างมูลภัณฑ์กันชนรักษาเสถียรภาพราคายางออกไปจนถึงวันที่ 31 พ.ค. 63 และ 4.โครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการยาง วงเงิน 10,000 ล้านบาท ระยะเวลา 2 ปี ทั้งนี้ รัฐบาลจะเร่งแก้ไขปัญหาราคายางไม่คงที่ซึ่งส่วนหนึ่งเกิดการจากซื้อขายในตลาดล่วงหน้า และเตรียมการรองรับการเปิดกรีดยางในฤดูกาลใหม่ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงาน สำนักงานคณะกรรมการป้องกันและปราบปรามยาเสพติด
วันศุกร์ที่ 5 มกราคม 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางาน สํานักงานคณะกรรมการป้องกันและปราบปรามยาเสพติด
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางาน สํานักงานคณะกรรมการป้องกันและปราบปรามยาเสพติด
เมื่อวันพฤหัสบดีที่ ๔ มกราคม ๒๕๖๐ เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ พร้อมทั้งมอบนโยบายการทํางาน
โดยมี นายศิรินทร์ยา สิทธิชัย เลขาธิการสํานักงานคณะกรรมการป้องกันและปราบปรามยาเสพติด
พร้อมด้วยคณะผู้บริหาร ข้าราชการ และเจ้าหน้าที่ ให้การต้อนรับ และร่วมรับฟังนโยบายการทํางาน
ณ ห้องประชุมชิดชัย วรรณสถิตย์ ชั้น ๓ อาคาร ๒ และศูนย์บัญชาการ (Command Centre) ชั้น ๔ อาคาร ๒
สํานักงานคณะกรรมการป้องกันและปราบปรามยาเสพติด
ต่อจากนั้น ได้ตรวจเยี่ยมศูนย์ปฏิบัติการสํานักงานคณะกรรมการป้องกันและปราบปรามยาเสพติด
ศูนย์เรียนรู้ด้วยตนเอง (Self Learning) ทักษะด้านดิจิทัล ศูนย์ยาเสพติดนิทรรศน์ และศูนย์ฝึกยิงปืนสถานการณ์จําลอง
เพื่อติดตามการดําเนินงานและให้กําลังใจแก่เจ้าหน้าที่ผู้ปฏิบัติงาน
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม กล่าวว่า
ปัญหายาเสพติดถือเป็นปัญหาสําคัญที่ต้องเร่งแก้ไข ดังนั้น เจ้าหน้าที่ผู้ปฏิบัติงานจําเป็นอย่างยิ่งที่จะต้องรู้เท่าทัน
ในการจัดการกับกระบวนการด้านยาเสพติด ตั้งแต่ต้นทาง กลางทาง และปลายทาง
รวมทั้งมุ่งเน้นการการสร้างความร่วมมือในการป้องกันและปราบปรามยาเสพติดระหว่างประเทศ
ทั้งประเทศเพื่อนบ้านที่เป็นภาคีเครือข่ายในอาเซียนและประเทศนอกเขตอาเซียน โดยการแลกเปลี่ยนข้อมูลข่าวสาร
และส่งเจ้าหน้าที่เข้าไปสอนเทคนิคการปฏิบัติงาน ซึ่งความร่วมมือระหว่างประเทศที่ดําเนินการอย่างเห็นผล
ได้แก่ โครงการแม่น้ําโขงปลอดภัย เป็นการบูรณาการความร่วมมือของหลายประเทศในการปิดล้อม
บริเวณสามเหลี่ยมทองคํา ซึ่งจากผลการปฏิบัติงานทําให้สามารถปราบปรามยาเสพติดได้เพิ่มขึ้น
โดยในอนาคตมีแนวทางที่จะขยายความร่วมมือไปยังประเทศนอกกลุ่มอาเซียนเพิ่มมากขึ้นด้วย
นอกจากนี้ ต้องให้ความสําคัญในเรื่องการรักษาฟื้นฟูและบําบัดผู้ติดยาเสพติด
การพัฒนาอย่างยั่งยืนตามแนวศาสตร์พระราชา การสร้างความรับรู้ในเด็กและเยาวชน
และการสร้างการรับรู้เรื่องกฎหมายแก่ประชาชนทั่วไปอีกด้วยตลอดจน
ได้เน้นย้ํามาตรการสําคัญ ๔ ประการ ได้แก่ การเร่งรัดต้านภัยยาเสพติด
การเร่งรัดปราบปรามทุจริตคอร์รัปชัน การคุ้มครองสิทธิเสรีภาพคู่คุณธรรม
และการสร้างกระบวนการยุติธรรมให้ยั่งยืน
รัฐบาลไทย-ข่าวทำเนียบรัฐบาล-สธ. แนะนักวิ่งประเมินความพร้อมร่างกายก่อนวิ่ง
วันจันทร์ที่ 19 สิงหาคม 2562
สธ. แนะนักวิ่งประเมินความพร้อมร่างกายก่อนวิ่ง
กระทรวงสาธารณสุข แนะนักวิ่งมาราธอนประเมินความพร้อมของร่างกาย ผู้ชายอายุ 40 ปี และผู้หญิงอายุ 50 ปีขึ้นไปขอให้ไปรับการตรวจสุขภาพประจําทุกปี ก่อนวิ่งพักผ่อนให้เพียงพอ งดดื่มสุรา ผู้จัดงานต้องปฏิบัติตามคู่มือการจัดกิจกรรมของสหพันธ์สมาคมกรีฑานานาชาติ
กระทรวงสาธารณสุข แนะนักวิ่งมาราธอนประเมินความพร้อมของร่างกาย ผู้ชายอายุ 40 ปี และผู้หญิงอายุ 50 ปีขึ้นไปขอให้ไปรับการตรวจสุขภาพประจําทุกปี ก่อนวิ่งพักผ่อนให้เพียงพอ งดดื่มสุรา ผู้จัดงานต้องปฏิบัติตามคู่มือการจัดกิจกรรมของสหพันธ์สมาคมกรีฑานานาชาติ
นายแพทย์สุขุม กาญจพิมาย ปลัดกระทรวงสาธารณสุข ให้สัมภาษณ์กรณีนักวิ่งเสียชีวิตซึ่งมีข่าวเป็นระยะ ๆ ว่า กระทรวงสาธารณสุขสนับสนุนให้คนไทยออกกําลังกาย ซึ่งการวิ่งเป็นการออกกําลังกายที่ได้รับความนิยมอย่างมาก อย่างไรก็ดี ผู้ชายที่มีอายุ 40 ปีและผู้หญิงอายุ 50 ปีขึ้นไป ขอให้ไปรับการตรวจสุขภาพประจําทุกปี ประเมินภาวะและความเสี่ยงสุขภาพ หรือโรคต่าง ๆ เพื่อให้ออกกําลังกายได้อย่างเหมาะสม ปลอดภัย โดยเฉพาะนักวิ่งมาราธอนที่ต้องวิ่งต่อเนื่องในระยะทางไกลจะต้องผ่านการฝึกซ้อมอย่างเป็นระบบ ต่อเนื่อง เพื่อให้ร่างกายมีการปรับตัวให้พร้อมกับกิจกรรมทางกายที่มีความเข้มข้นสูงและระยะเวลานาน มีการตรวจสุขภาพเป็นประจําทุกปี ประเมินร่างกาย และต้องเตรียมร่างกายให้มีความพร้อมก่อนวิ่งทั้งระบบกล้ามเนื้อ ระบบไหลเวียนโลหิตและหายใจ เพื่อป้องกันอาการหน้ามืด หายใจไม่ออก แน่นหน้าอก เจ็บกล้ามเนื้อ รวมถึงหมดสติและหัวใจหยุดเต้นได้ นักวิ่งจึงควรทานอาหารคาร์โบไฮเดรตให้มากขึ้นก่อนวิ่ง 1 วัน พักผ่อนให้เพียงพอ งดดื่มสุรา และเช้าวันวิ่งควรทานอาหารที่ไม่หนัก เช่น นม กล้วย นอกจากนี้ ควรเตรียมตัวและอุปกรณ์ป้องกันแสงแดด เช่น หมวก แว่นตากันแดด ครีมกันแดด
แพทย์หญิงพรรณพิมล วิปุลากร อธิบดีกรมอนามัย กล่าวว่า การวิ่งมาราธอนในระดับโลกนั้น สหพันธ์สมาคมกรีฑานานาชาติ (International Association of Athletics Federations: IAFF) ได้จัดทํามาตรฐานการจัดกิจกรรมวิ่งประเภทถนน โดยเน้นที่การออกแบบการแข่งขัน ทั้งการวางเส้นทาง ความปลอดภัย จัดให้มีน้ําดื่มและอาหาร สิ่งอํานวยความสะดวกกับผู้เข้าร่วมการแข่งขัน สําหรับประเทศไทยพบว่าได้มีการนํามาพัฒนาต่อยอดโดยคณะกรรมการมาตรฐานการจัดงานวิ่งไทย ด้วยการสนับสนุนจากสมาพันธ์ชมรมเดิน-วิ่ง เพื่อสุขภาพไทย สสส. และสมาคมกีฬากรีฑาแห่งประเทศไทย ในพระบรมราชูปถัมภ์ ตั้งแต่ปี พ.ศ. 2557 และปรับปรุงในปี พ.ศ. 2562 ซึ่งในคู่มือได้ระบุการจัดกิจกรรมวิ่งประเภทถนนไว้ชัดเจนว่าการจัดการแข่งขัน วิ่งมาราธอนต้องมีหน่วยแพทย์ รถพยาบาล ประจําตลอดการแข่งขัน รวมถึงจุดปฐมพยาบาลตลอดเส้นทางการแข่งขัน โดยเฉพาะตําแหน่งที่มีความเสี่ยงสูงว่าอาจมีผู้บาดเจ็บ หรือตําแหน่งที่ยากต่อการเข้าไปช่วยเหลือผู้บาดเจ็บนําส่งโรงพยาบาล
นอกจากนี้ จุดบริการปฐมพยาบาลหลักควรมีเครื่องมือและบุคลากรเทียบเท่ากับจุดให้บริการทางการแพทย์หลังเส้นชัย จุดบริการปฐมพยาบาลระดับรองลงไปควรตั้งอยู่คู่กับจุดให้น้ํา เพื่อปฐมพยาบาลและช่วยให้นักวิ่งคลายความไม่สบายกาย เล็ก ๆ น้อย ๆ เช่น อาการพองและเสียดสี และเพื่อขนย้ายผู้ป่วยที่มีอาการหนักไปยังสถานที่ซึ่งมีอุปกรณ์รองรับที่เหมาะสมต่อไป โดยควรมีจุดบริการปฐมพยาบาลทุก 5 กิโลเมตร และตั้งอยู่ในระยะประมาณ 100 เมตร หลังจากจุดให้น้ํา” อธิบดีกรมอนามัยกล่าว
***************************** 19 สิงหาคม 2562
รัฐบาลไทย-ข่าวทำเนียบรัฐบาล-วว./JAIMA จัดสัมมนานานาชาติการประยุกต์ใช้สมุนไพร สำหรับผลิตภัณฑ์เสริมอาหาร เครื่องสำอาง
วันอังคารที่ 12 พฤศจิกายน 2562
วว./JAIMA จัดสัมมนานานาชาติการประยุกต์ใช้สมุนไพร สําหรับผลิตภัณฑ์เสริมอาหาร เครื่องสําอาง
วว./JAIMA จัดสัมมนานานาชาติการประยุกต์ใช้สมุนไพร สําหรับผลิตภัณฑ์เสริมอาหาร เครื่องสําอาง
นายวิรัช จันทรา รองผู้ว่าการกลุ่มบริการอุตสาหกรรม สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดการสัมมนานานาชาติ เรื่อง“The 2ndTISTR and JAIMA Conjoint Conference : Application of Herb for Dietary Supplement and Cosmetics” ซึ่ง วว. ร่วมกับ Japan Analytical Instruments Manufacturers, Association (JAIMA) ทั้งนี้ การสัมมนาดังกล่าวมีวัตถุประสงค์เพื่อการแบ่งปันและแลกเปลี่ยนความรู้เกี่ยวกับกฎระเบียบของประเทศด้านเครื่องมือวิเคราะห์ล่าสุดและการประยุกต์ใช้ รวมทั้งประเด็นที่เกี่ยวกับสมุนไพรสําหรับผลิตภัณฑ์เสริมอาหารและเครื่องสําอาง(วันที่ 7-8 พฤศจิกายน 2562 ณ โรงแรมรามาการ์เด้นส์)
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-โครงการประกวดเรื่องสั้นแนววิทยาศาสตร์ ครั้งที่ 5
วันศุกร์ที่ 24 มกราคม 2563
โครงการประกวดเรื่องสั้นแนววิทยาศาสตร์ ครั้งที่ 5
โครงการประกวดเรื่องสั้นแนววิทยาศาสตร์ ครั้งที่ 5
“โครงการประกวดเรื่องสั้นแนววิทยาศาสตร์ครั้งที่5”จัดโดยอพวช.ร่วมกับมหาวิทยาลัยมหิดลสมาคมนักเขียนแห่งประเทศไทยสมาคมวิทยาศาสตร์แห่งประเทศไทยในพระบรมราชูปถัมภ์และบริษัทจีดีเอชห้าห้าเก้าจํากัดท่านสามารถร่วมกิจกรรมกับโครงการฯได้2กิจกรรมได้แก่การอบรมพัฒนาทักษะการเขียนเรื่องสั้นแนววิทยาศาสคร์และการประกวดเรื่องสั้นแนววิทยาศาสตร์(สามารถเข้าร่วมได้ทั้ง2กิจกรรมตามเกณฑ์การรับสมัคร)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'ความจงรักภักดีต่อสถาบันพระมหากษัตริย์'
วันพฤหัสบดีที่ 19 กรกฎาคม 2561
ม.ล.ปนัดดาฯ บรรยายพิเศษ เรื่อง 'ความจงรักภักดีต่อสถาบันพระมหากษัตริย์'
ม.ล.ปนัดดาฯ บรรยายพิเศษ เรื่อง 'ความจงรักภักดีต่อสถาบันพระมหากษัตริย์'
เมื่อวันพุธที่ ๑๘ กรกฎาคม ๒๕๖๑ เวลา ๐๙.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง 'ความจงรักภักดีต่อสถาบันพระมหากษัตริย์' ให้แก่ ผู้บังคับบัญชา ครูอาจารย์
และบุคลากรทางการศึกษา ที่เข้ารับการอบรมหลักสูตรชั้นนายร้อย รุ่นที่ ๖๘, นักเรียนนายสิบ
เหล่าทหารการเงิน รุ่นที่ ๒๑ (ผลัดที่ ๒/๖๐) และนายสิบชั้นต้นสําหรับกองหนุน/พลเรือน รุ่นที่ ๖
ของกรมการเงินทหารบก ในกิจกรรมการปลูกฝังจรรยาบรรณ เพื่อเสริมสร้างจิตสํานึกรักในวิชาชีพครู
การเป็นครูอาจารย์ที่ดีและเป็นต้นแบบในการแสดงออกซึ่งความจงรักภักดีต่อสถาบันพระมหากษัตริย์
ณ ห้องบรรยายรวม โรงเรียนทหารการเงิน กรมการเงินทหารบก
ภายในบริเวณ กรมยุทธศึกษาทหารบก (ยศ.ทบ.) ถนนเทอดดําริ เขตดุสิต
ม.ล.ปนัดดาฯ กล่าวว่า "ข้าพเจ้าขอเน้นในความหมายของการเป็นข้าราชการที่ดีตามรอยเบื้องพระยุคลบาท
ซึ่งหัวใจสําคัญทางการบริหารกิจการบ้านเมืองที่ดี คือ ความซื่อสัตย์สุจริต ไม่มีการทุจริตคดโกง หน่วยงานใด
หรือองค์กรใด แม้มีความไม่โปร่งใสเกิดขึ้นเพียงน้อยนิด ย่อมถือเป็นตัวชี้วัดได้โดยทันทีว่า บุคลากรในสังกัด
ไม่มีความเคารพยําเกรงในหัวหน้าหน่วย ขาดความเกรงใจหรือกลัวเกรงในกฎระเบียบที่มีหัวหน้าองค์กร
เป็นผู้กํากับดูแลการบังคับใช้ว่าด้วยกฎระเบียบ และความเป็นระเบียบเรียบร้อยขององค์กร จึงมีคําสอน
ของระบบราชการไทยมาแต่เก่าก่อนแล้วว่า 'หัวไม่ส่ายหางไม่กระดิก' ซึ่งหมายถึง การครองตน ครองคน
และครองงาน ของหัวหน้าองค์กรผู้เป็นแบบอย่างที่ถูกต้องและเป็นไปตามครรลองคลองธรรมของระบบงาน
แต่หากงานเกิดความไม่เป็นระเบียบเรียบร้อยในองค์กร หัวหน้าหน่วยคือผู้รับผิดชอบโดยตรง
จะโยนความรับผิดชอบให้กับผู้อื่นหรือผู้ใต้บังคับบัญชาไม่ได้"
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่เยี่ยมสหกรณ์เครือข่ายยางพาราจังหวัดตราด จำกัด
วันจันทร์ที่ 18 พฤศจิกายน 2562
รมช.มนัญญา ลงพื้นที่เยี่ยมสหกรณ์เครือข่ายยางพาราจังหวัดตราด จํากัด
รมช.มนัญญา ลงพื้นที่เยี่ยมสหกรณ์เครือข่ายยางพาราจังหวัดตราด จํากัด พร้อมสนับสนุนแปรรูปผลิตภัณฑ์ยางพาราป้อนตลาด ลั่นไม่ปล่อยเกษตรกรโดดเดี่ยว ดันกรมส่งเสริมสหกรณ์ช่วยสมาชิกสหกรณ์หลังเลิกใช้ 3 สารอันตราย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมสหกรณ์เครือข่ายยางพาราจังหวัดตราด จํากัด ซึ่งตั้งอยู่ที่อําเภอเขาสมิง จังหวัดตราด ว่า เป็นการตรวจเยี่ยมเพื่อรับทราบปัญหาการทํางาน และอยากเห็นศักยภาพของสหกรณ์ในการแปรรูปยางพาราเพื่อเพิ่มมูลค่าของสินค้า ซึ่งรัฐบาลพร้อมสนับสนุนให้สหกรณ์พัฒนากระบวนการผลิตไปจนถึงการแปรรูปผลิตภัณฑ์จากยางพารา โดยต้องใช้หลักตลาดนําการผลิต สํารวจความต้องการของตลาดว่ามีความต้องการใช้สินค้ายางพาราประเภทไหน เพื่อให้สหกรณ์นํามาวางแผนการผลิตสินค้าจากยางพารา เพื่อให้มีตลาดรองรับและขยายช่องทางเพิ่มมากขึ้น
นอกจากนี้ รัฐมนตรีช่วยว่าการกระทรวงเกษตรและสหกรณ์ยังได้กล่าวถึงมาตรการช่วยเหลือในส่วนของสมาชิกสหกรณ์การเกษตรที่ได้รับผลกระทบจากการเลิกใช้ 3 สารเคมี ขอให้แต่ละสหกรณ์ทํารายละเอียดเสนอมายังกรมส่งเสริมสหกรณ์ถึงความต้องการใช้เครื่องมืออุปกรณ์ต่าง ๆ ในการกําจัดวัชพืช เพื่อนําไปบริการเกษตรกรที่เป็นสมาชิก ซึ่งขณะนี้กําลังสํารวจความต้องการของสหกรณ์ทั่วประเทศ
"วันนี้รัฐบาลมีนโยบายให้เบ็ดไม่ใช่ให้ปลา ดังนั้น หากต้องการให้รัฐช่วยเหลือว่าหลังจากยกเลิกการใช้ 3 สารแล้ว เกษตรกรต้องการให้ช่วยเหลืออะไร ให้แจ้ง เช่นต้องการรถไถ เครื่องตัดหญ้า รถแทรคเตอร์ ซึ่งเมื่อได้รายละเอียดจะได้มีมาตรการออกมาดูแลกัน และในฐานะที่เป็นตัวตั้งตัวตีเรื่องนี้ ดิฉันจะดูแลเกษตรกรให้ดีที่สุด และที่ตราดถือว่าติด 1ใน 5 จังหวัดที่ใช้สารเคมีมาก อยากให้เลิกใช้เพื่อความปลอดภัยของคนในครอบครัว " นางสาวมนัญญา กล่าว
ด้าน นายพิเชษฐ์ วิริยะพาหะ อธิบดีกรมส่งเสริมสหกรณ์ กล่าวว่า เบื้องต้นกรมฯ ได้เตรียมทํามาตรการในเรื่องสนับสนุนเครื่องจักรกลการเกษตรไว้ให้กับสหกรณ์ที่ต้องการนําไปบริการสมาชิก โดยจะเริ่มที่พืช 2 ชนิดก่อน ได้แก่ มันสําปะหลัง และอ้อยโรงงาน โดยมาตรการช่วยเหลือจะขอใช้เงินอุดหนุนจากรัฐบาล ซึ่งขณะนี้กรมฯ ได้สํารวจความต้องการของสหกรณ์ใน 2 กลุ่มพืช ภายใต้เงื่อนไขว่า 1. สหกรณ์เหล่านั้นต้องมีความสามารถในการบริหารจัดการ และ 2. ประเภทเครื่องจักร ขนาดกําลังเครื่องจักร จํานวนที่ขอ ต้องสอดคล้องกับความจําเป็นและความต้องการของเกษตรกร
อย่างไรก็ตามมาตรการทั้งหมดกรมฯ ได้ทํารายละเอียดและสรุปรวบรวมไว้แล้วเพราะเป็นเรื่องเร่งด่วน เพื่อเสนอต่อคณะทํางานที่ รมช.เกษตรฯ ได้ตั้งขึ้น ก่อนจะสรุปมาตรการลดผลกระทบต่อสมาชิกสหกรณ์เสนอรมช.เกษตรฯ ต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรมบริจาคโลหิตเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีทรงบำเพ็ญพระราชกุศลสตมวารถวายพระบรมศพฯ ครบ 100 วัน
วันอาทิตย์ที่ 22 มกราคม 2560
กระทรวงอุตสาหกรรม จัดกิจกรรมบริจาคโลหิตเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีทรงบําเพ็ญพระราชกุศลสตมวารถวายพระบรมศพฯ ครบ 100 วัน
20 มค 60 กระทรวงอุตสาหกรรม จัดกิจกรรมบริจาคโลหิตเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีทรงบําเพ็ญพระราชกุศลสตมวารถวายพระบรมศพฯ ครบ 100 วัน
วันที่ 20 มกราคม 2560 เวลา 9.00 - 12.00 น. ผู้บริหาร ข้าราชการและพนักงานกระทรวงอุตสาหกรรม และสถาบันเครือข่ายในสังกัดกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นางอรวรรณ แก้วประกายแสงกูล รองผู้อํานวยการสถาบันอาหาร ร่วมบริจาคโลหิตเพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช เนื่องในโอกาสพระราชพิธีทรงบําเพ็ญพระราชกุศลสตมวารถวายพระบรมศพฯ ครบ 100 วัน ณ ห้องโถง ชั้น 1 อาคารสํานักงานปลัดกระทรวงอุตสาหกรรม